Munuaisparenkyymin gammakuvaus

|  |  |
| --- | --- |
| Kuvaus: | Ohje tutkimukseen tulevalle potilaalle |

**Tutkimuksen tarkoitus** Tutkitaan radiolääkkeen avulla mahdollisia munuaiskudoksen vaurioita ja määritetään munuaisten toiminnalliset osuudet.

**Esivalmistelut** Ei tarvita

**Tutkimuksen kulku** Radiolääke injisoidaan kyynärtaipeen laskimoon ja kuvaus alkaa kolmen tunnin kuluttua radiolääkkeen annosta. Kuvaus kestää noin tunnin.

**Tutkimuksen jälkeen** Tutkimuksen jälkeen on juotava runsaasti ja käytävä usein WC:ssä seuraavan 12 tunnin aikana.

Tutkimuksessa käytetään pientä määrää radioaktiivista lääkeainetta, jonka vuoksi läheistä kontaktia pieniin lapsiin sekä raskaana oleviin tulisi välttää tutkimuspäivänä. Tutkimuksessa käytetty radiolääke poistuu elimistöstä tänä aikana.

Tulliasemilla on käytössä radioaktiivisuusmittarit. Jos aiot matkustaa ulkomaille tutkimuksen jälkeen, pyydä hoitohenkilökunnalta todistus tehdystä tutkimuksesta.

Imettävien äitien on pidettävä 24 tunnin imetystauko tutkimuksen jälkeen. Tauon aikana lypsetty maito tulee hävittää.

**Tutkimuspaikka** Puijon sairaala, Pääsairaala, C-aula, 2.kerros, Isotooppilääketiede

 Huom! sisääntulokerros on 0-kerros

**Lisätiedot**  Jos olet raskaana, sinulla on kysyttävää taisinulle tulee äkillinen este, ota yhteys Kliinisen fysiologian ja isotooppilääketieteen yksikköön puh.017-173270.